
Мирослав Янчев

Кмет на Община Златоград

       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. №61-00-203/07.05.2024 г.
ДО 
ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Одобряване на допълнителни разходи за 2024 г. за закупуване на строителни материали за нуждите на Община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Във връзка с необходимостта от извършване на ежедневни и неотложни аварийно – възстановителни дейности,  по обекти общинска собственост, както и текущата поддръжка на инфраструктура, сгради /общинска администрация, детска ясла, социални центрове, музей, ЦПЛР/, спортни съоръжения, паркове, поливни системи, улично осветление, ел. инсталации, детски площадки, подготовка на културни и спортни мероприятия и други, е необходимо периодичното закупуване и доставка на строителни материали. За целта бе обявена процедура за възлагане на обществена поръчка, за периодични доставки на строителни материали, за нуждите на Община Златоград. Процедурата е приключила и има избран изпълнител, с който е сключен договор за доставка на необходимите материали. 
Благоустроителните дейности и поддръжката на обектите се извършват при възникнала нужда от ремонт или за подмяна на компрометирана част или елемент на съответното съоръжение/система. Предварително плануване на вида на аварията или възстановителната дейност, както и конкретиката за вида на необходимите материали за възстановяване им, често е невъзможно да бъде направено преди възникване на необходимостта от това. 
През предходната година, за поддръжката на общинските инфраструктурни обекти, са закупувани строителни материали, предимно от видовете, както следва:

1. Цимент в торби;

2. Бетон и бетонови изделия(плочки, бордюри и др.);

3. Пясък и филц;

4. Бои, разредители и четки за освежаване на съоръжения за игра на детски площадки по квартали;

5. Латекс - за разчертаване на игрално поле на стадион Златоград;

6. В и К фасонни части за поливни системи, за компрометирани водна и канализационна мрежа, отводнителни решетки и др.;

7. Части и метални изделия за ремонт на парапети, улични ревизионни и отводнителни шахти, винкел, шини, арматура, болтове, гайки, анкери, бургии и др.

8.  Материали за освежителни дейности в сгради общинска собственост – шпакловки, гипсови лепила, латекс, валяци, четки, шкурки и др.;

9.  Маркировъчна боя и разредител за пътна маркировка;

10.  Лак за дърво, коларски болтове и гайки за ремонт на пейки;

Във връзка с гореизложеното предлагам Общински съвет Златоград да разгледа и приеме следния проект за

Р Е Ш Е Н И Е

На основание чл. 124, ал.2 от Закона за публичните финанси, Общински съвет Златоград,

РЕШИ:

1. Одобрява допълнителни разходи  в размер на 50 000 лв. за закупуване на строителни материали за нуждите на Община Златоград 
2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.
4. Кметът на Община Златоград да извърши съответните промени по бюджета на общината за 2024 г.

С уважение,

Изготвили:

Гл.специалист „Благоустрояване и озеленяване”

Гл.експерт“БМП“

Съгласували:

Директор на дирекция ХД, О, З  и ООС,

той и секретар на МКБППМН

Директор на дирекция

ФСД,Б, ЧР и МДТ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

